Suchinthana/ta-wikipedia huggingface dataset:
கர்ம யோகம்

கர்ம யோகம் என்பது கர்மம்+யோகம் எனும் சொற்களின் சேர்கையே. உடல், மனம் மற்றும் வாக்கால் செய்யும் செயல்களே கர்மம் எனப்படும். யோகம் என்பதற்கு சாதனை என்று பொருள். ஒரு செயலை வெறும் செயலாக செய்யும் போது, அச்செயல் மனதில் விருப்பு-வெறுப்புகள் கொடுத்து துயரத்தில் பந்தப்படுத்தி, மனதை பளு ஆக்குகிறது. அதே செயலை கர்ம யோக சாதனையாக நினைத்து செய்யும் போது மனதில் ஏற்படும் விருப்பு-வெறுப்புகளை நீக்கி, மனதில் அமைதி உண்டாக்குகிறது.

கர்மத்திற்கும், கர்ம யோகத்திற்கும் உள்ள வேறுபாடுகள்
 கர்மம்  எதிர்மறை விளைவை உண்டாக்கும், ஆனால் கர்ம யோகம் செய்வதால் எதிர்மறை விளைவு உண்டாகாது.
 கர்மத்தை முழுமையாக செய்தால்தான் பலன் உண்டு. பாதியில் நின்ற கர்மங்களுக்கு பலன் இல்லை. மேலும் கர்மத்தில் முழுப்பலன் கிடைக்கும் என்று உறுதியாக எதிர்பார்க்க முடியாது, ஆனால் கர்ம யோகத்தால் செய்யப்படும் செயல்களுக்கு செய்த அளவுக்காவது பலன் உண்டு.
 செய்த கர்மங்களுக்கு பலன் உறுதியாக கிடைக்கும் என்று கர்ம காண்டத்தில் உறுதி அளிப்பதில்லை. 
 கர்ம யோகம் செய்வதால் மனத்தூய்மை (சித்த சுத்தி) உண்டாகும். அந்த சித்த சுத்தி மோட்சம் கிடைக்க காரணமாகிறது.

கர்மிக்கும் (செயல் செய்பவன்), கர்ம யோகிக்கும் உள்ள வேறுபாடு
 கர்மி தன் செயலில் சஞ்சலபுத்தி உடையவனாக இருப்பான், ஆனால் கர்மயோகியின் சிந்தனை, பேச்சு மற்றும் செயல் ஒரே நேர்கோட்டில் அமைந்திருக்கும். கர்மி பலனை எதிர்பார்த்து செயல் செய்வான். ஆனால் கர்ம யோகியோ பலனில் விருப்பமின்றி ஈஸ்வர அர்ப்பணமாக செயல் செய்வான். கர்ம யோகி தான் செய்த செயலின் பலனை ஈஸ்வர பிரசாதமாக எடுத்துக் கொள்வான்.

கர்ம யோகம் மூன்று தத்துவங்களின் விசாரணை
 நம்மிடமிருந்து வெளிப்படும் செயல்களைப் பற்றிய விசாரணை
 செயல் செய்யும் போது, எப்படிபட்ட பாவனையுடன் (Attitude) செயல் செய்பவனாக (கர்தா) இருக்க வேண்டும் என்ற விசாரணை.
 செயலின் (கர்மம்) பலனை அனுபவிக்கும் போது, அதனை எவ்வாறு அனுபவிப்பனாக (போக்தா) இருக்க வேண்டும் எனும் விசாரணை.

பகவத் கீதையில் கர்மயோகம் குறித்தான நான்கு கருத்துக்கள்
 செயல் செய்ய கர்தாவுக்கு (செயல் செய்பவன்) உரிமை உண்டு
 செயல் செய்து முடித்த பின்பு, செயலின் பலனில் செயல்செய்தவனுக்கு (கர்த்தாவுக்கு) உரிமை இல்லை. 
 நம் செயலின் பயன், எதன் அடிப்படையில் எனில், செயலை எப்படிப்பட்ட நோக்கத்துடன் (சங்கல்பம்)/உள் உணர்வுடன் செய்தோம் என்பதை பொறுத்து பலன் கிடைக்கிறது.
 ஒருவன் செயல் (கர்மம்) செய்யாமல் இருக்கும் மனம், சோம்பல், சோர்வு மற்றும் தோல்வியினால் வரக்கூடாது, ஆனால் வைராக்கியத்தின் மூலம் மட்டுமே வரவேண்டும். அவன் தான் கர்ம யோகி.

ஆசிரம கர்மங்கள்
 பிரம்மச்சர்யஆசிரம கர்மங்கள் (கடமைகள்): வேத சாத்திரங்களை படித்தல், குரு சேவை மற்றும் இரந்துண்டு/ பிட்சை எடுத்து வாழ்தல்.
 இல்லற ஆசிரம கர்மங்கள் : பொருள் ஈட்டல், தானம் செய்தல் மற்றும் விருந்தோம்பல், யாகம் மற்றும் யக்ஞம் செய்தல்.
 வானப்பிரத்த ஆசிரம (காடுறை வாழ்வு) கர்மங்கள் : தன் மனைவியுடன் அல்லது தனியாக காடுறைந்து ஜெபம், தவம் இயற்றல் , தியானம் செய்தல் மற்றும் இரந்துண்டு வாழ்தல்.
 சந்நியாச ஆசிரம கர்மங்கள் : தியானம், ஜெபம், வேதாந்த சாத்திரங்கள் அறிதல், இரந்துண்டு வாழ்தல், மோட்சம் வேண்டி ஆத்ம தியானம் செய்தல்.

இதனையும் காண்க
 பக்தி யோகம்
 ஞான யோகம்

மேற்கோள்கள்

உசாத்துணை
 கர்ம யோகம்

வெளி இணைப்புகள்
 கர்ம யோகத்தை தமிழில் கேட்க
  Karma-Yoga Chapter in Bhagavad-Gita பகவத் கீதை, கர்ம யோகம், அத்தியாயம் மூன்று  
  கர்ம யோகம்

இந்து மெய்யியல் கருத்துருக்கள்
இந்திய மெய்யியல்
வைதிக மெய்யியல்கள்
தெய்வமகள் (தொலைக்காட்சித் தொடர்)

தெய்வமகள் என்பது 2013 முதல் 2018 ஆம் ஆண்டு வரை சன் தொலைக்காட்சியில் திங்கட்கிழமை முதல் சனிக்கிழமை வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை சார்பில் இயக்குநர் S. குமரன் என்பவர் இயக்க வாணி போஜன், கிருஷ்ணா மற்றும் ரேகா கிருஷ்ணப்பா ஆகியோர் முதன்மைக் கதாபாத்திரத்தில் நடித்துள்ளனர்.

இது தமிழ் தொலைக்காட்சித் தொடர்களில் மிக அதிகமான தொலைக்காட்சி இலக்கு அளவீட்டு புள்ளிகளைப் பெற்ற தொடர் ஆகும். இந்த தொடர் சன் குடும்பம் விருதுகள் உள்பட்ட பல விருதுகளை வென்றுள்ளது என்பதை குறிப்பிடத்தக்கது. இந்த தொடர் மார்ச்சு 25, 2013 ஆம் ஆண்டு திருமதி செல்வம் என்ற தொடர் ஒளிபரப்பான நேரத்திற்கு பதிலாக ஒளிபரப்பாகி பெப்ரவரி 17, 2018 ஆம் ஆண்டு 1,466 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் நாயகி (2018-2020) என்ற தொடர் ஒளிபரப்பானது. இத்தொடர் தற்போது கலைஞர் தொலைக்காட்சியில் மார்ச் 1, 2021 முதல் இரவு 7 மணிக்கு மறுஒளிபரப்பாகிறது.

நடிகர்கள்

முதன்மை கதாபாத்திரம்
 வாணி போஜன் - சத்யபிரியா பிரகாஷ்
 கிருஷ்ணா - பிரகாஷ்
 ரேகா கிருஷ்ணப்பா - காயத்திரி

பிரகாஷ் குடும்பத்தினர்
 குமார் - சிதம்பரம் (தந்தை) 
 வெண்ணிற ஆடை நிர்மலா - ஜானகி சிதம்பரம் (தாய்) 
 பிரகாஷ் ராஜன் - குமார் சிதம்பரம் (மூத்த சகோதரர்)
 அரவிந்த் - ராஜு சிதம்பரம் (இரண்டாவது சகோதரர்)
 அனிதா நாயர் → சிந்து சியாம்  - திலகவதி ராஜு 
 நிஷா கிருஷ்ணன்  → வனிதா ஹரிஹரன் - ராகினி வசந்த் (சகோதரி)
 சுசித்ரா - அகிலா குமார் 
 சுஹாசினி -வினோதினி மூர்த்தி (கயாத்திரியின் சகோதரி)
 கணேஷ் - மூர்த்தி 
 ராதா - சத்யகலா மூர்த்தி

சத்யபிரியா குடும்பத்தினர்
 ராஜ்யலட்சுமி → சுரேகா மேரி - சம்பூர்ணம் சுந்தரம்

மறுதயாரிப்பு மற்றும் மொழிமாற்றம்

Oohala Pallakilo என்ற பெயரில் தெலுங்கு மொழியில் மொழிமாற்றம் செய்யப்பட்டு (திங்கள் முதல் வெள்ளி வரை இரவு 07 மணிக்கு ஜெமினி தொலைகாட்சியிலும் மற்றும் மலையாளம் மொழியில் பாக்யலக்ஷ்மி என்ற பெயரில் மறுதயாரிப்பு செய்யப்பட்டு சூர்யா தொலைக்காட்சியில் ஒளிபரப்பானது.

இவற்றை பார்க்க
 சன் தொலைக்காட்சி நாடகத் தொடர்கள் பட்டியல்

வெளி இணைப்புகள்
 பேஸ்புக் தெய்வ மகள்
 சன் டிவி யூ ட்யுப்

வெளி இணைப்புகள்
 Official Website 
 Sun TV on YouTube
 Vikatan TV on YouTube
 Sun TV Network 
 Sun Group 

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2013 இல் தொடங்கிய தமிழ்த் தொலைக்காட்சி நிகழ்ச்சிகள்
2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
சாணி வண்டு

சாணி வண்டு (Dung beetle) என்பது ஒரு வண்டினமாகும். இவை ஆப்பிரிக்கா முதல் அண்டார்டிகா வரையும் வாழ்வதாக ஆய்வுகள் கூறுகின்றன. இவ்வண்டு விலங்குகளின் சாணத்தை உண்டு வாழ்கின்றது. சிறிய வண்டுகள் சாணக்குவியலுக்குள் புகுந்து அச்சாணக்குவியல் தீரும்வரை அங்கேயே தங்கி வாழும். இவ்வண்டில் 5,000 இனங்களுக்கு மேல் உண்டு.

தோற்றம்
இது ஒரு மிமீ முதல் மூன்று செ.மீ வரை என பல அளவுகளில் காணப்படுகின்றது. இதன் வடிவம் ஏறக்குறைய தென்னை மரத்தின் குருத்துகளை குடைந்து நாசம் செய்யும் காண்டாமிருக வண்டினை ஒத்திருக்கும். கருமை நிறமுடையது. முன்பகுதி அரைவட்டவடிவில் மண்வெட்டி போன்ற அமைப்பு காணப்படுகிறது. அதன் முன்னங்கால்கள் குட்டையாகவும் பின்னங்கால்கள் நீண்டும் காணப்படும்.

இயல்புகள்
மண்வெட்டி போன்ற அமைப்பின் மூலம் சாணத்தின் ஒரு பகுதியை வெட்டி பிரித்து எடுக்கவும் பூமியில் பள்ளம் தோண்டவும் முடியும். சாண வண்டுகளுக்கு மோப்ப சக்தி அதிகம். யானை, மாடு போன்ற விலங்குகள் சாணம் போட்டவுடன் அதிலிருந்து வரும் மணம் காற்றில் பரவியவுடன் சாண வண்டுகள் கூட்டமாக வந்து சாணத்தை மொய்த்து கொள்ளும். இனப்பெருக்கத்திற்கு தயாராக இருக்கும் பெண் வண்டுகள் சாணத்தை உருட்டி பந்து போல் செய்து முன் கால்களை முன் பக்கம் ஊன்றிக்கொண்டு பின்னங்கால்களால் சாண உருண்டையை உருட்டிச் செல்லும். அவை தன் எடையைப்போல் 50 மடங்கு எடையை நகர்த்திச் செல்லும் வலிமையுடையது. அவ்வாறு உருட்டிச் செல்லும் சாண உருண்டைகளை ஈரமான இடத்தைத் தேர்ந்தெடுத்து பின்னங்கால்களால் தாங்கியபடி முன்னங்கால்களால் பூமியில் குழி தோண்டிகொண்டு நுழையும். சாண உருண்டையும் குழிக்குள் வந்து சேரும். வெளியேற்றப்பட்ட மண்குழியை மூடிகொள்ளும். நாளொன்றுக்கு ஒரு வண்டு தனது எடையைப் போல 250 மடங்கு அதிகமான சாணத்தை அல்லது மலத்தை மண்ணுக்குள் அனுப்புகின்றது.

இனப்பெருக்கம்
வண்டு சாண உருண்டையின் மீது முட்டையிடும். பின் வெளியேறி விடும். முட்டை குஞ்சு பொரித்து சாண உருண்டையை உண்டு வளரும். முழுவளர்ச்சி அடைந்தவுடன் வெளியேறிவிடும். மழை பெய்து பூமி ஈரமாக உள்ள காலங்களில் மட்டுமே வண்டுகள் இனப்பெருக்கத்தில் ஈடுபட முடியும்.

மேற்கோள்கள்

வெளி இணைப்புகள்

 உயிருள்ள இயந்திரம் சாணி வண்டுகளினால் ஏற்படும் நன்மைகள் குறித்து. பாமயன் 
 `சாண வண்டுகளின் நுட்பமான நகர்வு முறை வாகனத் தொழில்நுட்பத்தில் உதவலாம்'
 Feature: 'What to do with too much poo'  – The success story behind the introduction of dung beetles in Australia at cosmosmagazine.com
 Beetles as religious symbols  at insects.org
 Scarabaeinae Research Network 
 Dung beetles at the Australia Museum
 Catharsius, an international group working on taxonomy and ecology of Western African dung beetles
 Tomas Libich, Congo dung beetle sp1 and Congo dung beetle sp2 photos
 Dung Beetles in action (video)  by The WILD Foundation/Boyd Norton
 Dung Beetles in New Zealand (proposed release of dung beetles, with background research)
 Marcus Byrne The dance of the dung beetle Ted conference about dung beetle behavior.

வண்டுகள்
திர

திரா (பொருள்:தோட்டா, துப்பாக்கி குண்டு), என்பது ஒரு மலையாளத் திரைப்படம். இதனை வினீத் சீனிவாசன் இயக்கியுள்ளார்..

இசை, பாடல்கள்

அனு எலிசபெத், பாடல்களை எழுதியுள்ளார்.

சான்றுகள்

இணைப்புகள்

2013 மலையாளத் திரைப்படங்கள்
இந்திய மலையாளத் திரைப்படங்கள்
தாமரைத் தடாகம் மகிந்த ராசபக்ச அரங்கு

தாமரைத் தடாகம் மகிந்த ராசபக்ச அரங்கு (Nelum Pokuna Mahinda Rajapaksa Theatre) (தாமரைத் தடாக அரங்கு என பொதுவாக அழைக்கப்படுவது; முன்பு தேசிய இசையரங்கு கலைகள் அரங்கு என அழைக்கப்பட்டது) என்பது கொழும்பிலுள்ள இசையரங்கு கலைகள் நிலையம். இது 15 திசம்பர் 2011 அன்று திறந்து வைக்கப்பட்டது

இதன் அமைப்புப் பணிக்கு சீன அரசாங்கத்தினால் 2,430 மில்லியன் ரூபாவும் ஏனைய நிதி நிறுவனங்கள் மூலம் 650 மில்லியன் ரூபாவும் செலவிடப்பட்டுள்ளது. சீனாவின் யங்யுவான் என்ற நிறுவனம் கட்டிட அமைப்பு வேலையைப் பொறுப்பேற்று 2008ம் ஆண்டு வேலைத்திட்டங்களை ஆரம்பித்தது.

தாமரை மலரின் வடிவில் வடிவமைக்கப்பட்ட இந்தக் கலையரங்கு மூன்று அரங்க மாடிகளைக் கொண்டதுடன், 1288 சொகுசு இருக்கைகளைக் கொண்டது. ஒரே நேரத்தில் 70 கலைஞர்கள் வரையில் மேடையேற்றக்கூடிய வகையில் அமைக்கப்பட்டுள்ளது. ஒரே நேரத்தில் மேடையேற்றக்கூடிய 4 மேடைகள் 690 சதுர மீற்றரில் அமைக்கப்பட்டுள்ளன.

பராக்கிரமபாகு மன்னனின் தாமரைத்தடாகம்
பாராக்கிரமபாகு மன்னனால் பொலனறுவைக் காலத்தில் கட்டப்பட்ட தாமரைத்தடாகத்தின் வடிவத்தை ஒத்ததாக இத் தாமரைத் தடாகக் கலையரங்கு காணப்படுகின்றது. பராக்கிரமபாகு மன்னனின் தாமரைத்தடாகம் கருங்கற்பாறைகளால் பொழியப்பட்டு கட்டப்பட்டது.

உசாத்துணை

வெளி இணைப்புகள்
 Official Website 
 Nelum Pokuna-Interactive 

கொழும்பிலுள்ள அரசு கட்டடங்கள்
பண்டாரநாயக்கா ஞாபகார்த்த சர்வதேச மாநாட்டு மண்டபம்

பண்டாரநாயக்கா ஞாபகார்த்த சர்வதேச மாநாட்டு மண்டபம் (Bandaranaike Memorial International Conference Hall; சுருக்கமாக பிஎம்ஐசிஎச் - BMICH) என்பது கொழும்பில் அமைந்துள்ள மாநாட்டு நிலையம். 1956 முதல் 1959 வரை இலங்கையின் பிரதமராகவிருந்த சாலமன் பண்டாரநாயக்கா நினைவாக 1971 க்கும் 1973 க்கும் இடைப்பட்ட காலத்தில் சீனாவினால் இந்த மாநாட்டு மண்டபம் அன்பளிக்கப்பட்டது.

உசாத்துணை

வெளி இணைப்புகள் 
Official Website 
New life to Libya-Lanka relations 
Conference & Banquet facilities available at the Bandaranaike Memorial International Conference Hall (BMICH) 

கொழும்பிலுள்ள கட்டடங்களும் கட்டமைப்புக்களும்
பழைய நாடாளுமன்றக் கட்டடம், கொழும்பு

பழைய நாடாளுமன்றக் கட்டடம் இலங்கை சனாதிபதி செயலாளரின் மனையாகும். இது கொழும்பு கோடையில் கடலினை நோக்கியவாறு, சனாதிபதி இருப்பிடத்தை அண்மித்தவாறு அமைக்கப்பட்டுள்ளது. புதிய நாடாளுமன்றத் தொகுதி சிறீ ஜெயவர்த்தனபுரம் கோட்டையில் 1983 இல் அமைக்கப்படும் வரை 53 வருடங்கள் இலங்கையின் சட்ட மன்றமாக விளங்கியது.

உசாத்துணை

வெளியிணைப்புக்கள் 
 Presidential Secretariat 
Sri Lankan Parliament Official Web Site

கொழும்பிலுள்ள அரசு கட்டடங்கள்
ஜி.ஓ.சி.இ செயற்கைக் கோள்

ஜி.ஓ.சி.இ செயற்கைக் கோள்( Gravity Field and Steady-State Ocean Circulation Explorer (GOCE)) , புவி ஈர்ப்பு விசை மற்றும் கடல் மட்டங்களின் மாறுதல்களை அடையாளப்படுத்துவதற்காக ஐரோப்பாவின் விண்வெளி ஆய்வு நிலையமான ஈசா(ESA)வால்  2009-ம் ஆண்டு ஏவப்பட்ட செயற்கைக் கோளாகும். இந்த செயற்கைக் கோள் 4 வருட காலமாக பெருங்கடல், கடல் மட்டம், பனிப்பாலங்களின் செயல்பாடுகள் மற்றும் பூமியின் உட்புறம் குறித்த   தகவல்களை ஆராய்ச்சியாளர்களுக்கு அனுப்பியது .பூமியின் ஈர்ப்பு விசை வேறுபாடுகளை முப்பரிமாணத்தில் வரை படமாக்கி ஆய்வு செய்யக் கூடிய இச்செயற்கைக் கோள் மார்ச் 2011 ஆம் ஆண்டு ஜப்பானைத் தாக்கிய டோஹோகூ பூகம்பத்தில் இருந்து வெளியேறிய ஒலியலைகளையும் கண்டு பிடித்துப் பதிவு செய்தது . எரிபொருள் தீர்ந்துபோன நிலையில் காணப்பட்ட இந்த செயற்கைக் கோள் , 2013 , 11 நவம்பர் அன்று பூமியில் விழுந்தது .'விண்வெளியின் ஃபெராரி' என்று அழைக்கப்பட்ட இந்த செயற்கைகோள் தான் கடந்த 25 ஆண்டுகளுக்கும் மேலான காலப்பகுதியில் பூமிக்குள் தானாக வந்துவிழுந்துள்ள முதலாவது ஐரோப்பிய செயற்கைக் கோள் என்று கருதப்படுகிறது.

மேற்கோள்கள் 

செயற்கைக் கோள்கள்
விலை குறைஞ்ச மனுசன்

விலை குறைஞ்ச மனுசன், பி. ராமசாமி தயாரித்த மலையாளத் திரைப்படம். இது 1969 சனவரி 17-ல் வெளியானது

நடிப்பு
பிரேம் நசீர்
மது 
கெ.பி. உம்மர்
கொட்டாரக்கர சீதரன் நாயர்
அடூர் பாசி
மணவாளன் ஜோசப்
சொல்வூர் பரதன்
பப்பூட்டி
சாரதா
கவியூர் பொன்னம்மை
ஆறன்முளை பொன்னமை
லட்சுமி
கதீஜா
விஜயகலா
கோட்டயம் சாந்தா
ஹேமா
நபீசா
சாந்தி
சரோஜா.

பின்னணிப் பாடகர்கள்
கே. ஜே. யேசுதாசு
எஸ். ஜானகி

பங்காற்றியோர்
தயாரிப்பு - பி. ராமசாமி
இயக்கம் - எம். ஏ. ராஜேந்திரன்
சங்கீதம் - புகழேந்தி
இசையமைப்பு -  பி பாசுக்கரன்
வெளியீடு - திருமேனி பிக்சர்சு
கதை, திரைக்கதை, வசனம் - எச் எல் புரம் சதாநந்தன்

பாடல்கள்

சான்றுகள்

1969 மலையாளத் திரைப்படங்கள்
இந்திய மலையாளத் திரைப்படங்கள்
கதவு சந்தானம்

கதவு சந்தானம் என்றழைக்கப்படும் கே. ஆர். சந்தானகிருஷ்ணன் (K. R. Santhanakrishnan) ஒரு தமிழக ஓவியர் ஆவார். கதவுகளை கருப்பொருளாக கொண்டு பலவிதமான கதவு ஓவியங்களை வரைந்துள்ளார். அதனால் கதவு சந்தானம் என அறியப்படுகிறார்.

வாழ்க்கை வரலாறு
சந்தானக்கிருஷ்ணன் கும்பகோணம் ஓவியக் கல்லூரியில் இளங்கலை பயின்றார். இவர் சென்னை பல்கலைக்கழகத்தில் முதுகலைப் பட்டம் (மாஸ்டர் ஆஃப் பைன் ஆர்ட்ஸ்) பெற்றார். கதவு சந்தானம் என்ற பெயருக்கான காரணம் கதவுகள் குறித்து அவர் ஓவியம் வரைவது தான்.

ஓவியர் சந்தானம் தன்னுடைய வாழ்க்கையில் வைத்திருக்கும் இலட்சியமே கதவுகளைக் குறித்த ஓவியங்களை மட்டும் வரைவது என்பது தான். இந்தியாவின் பல்வேறு நகரங்களிலும், ஸ்பெயின், பார்சிலோனா போன்ற வெளிநாடுகளிலும் கண்காட்சிகள் நடத்தியிருக்கும் சந்தானம் சில விருதுகளையும் பெற்றிருக்கிறார்.

ஓவியம்
இவரது ஓவியங்கள் தமிழின மரபையும் அதில் ஒளிந்துள்ள அர்த்தங்களையும் எடுத்துரைக்கும், இந்த ஓவியம்.

விருதுகள்
2000ஆம் ஆண்டில் தமிழ் நாடு ஓவிய நுண்கலைக் குழு மற்றும் லலித் கலா அகாடமியின் மாநில விருதை பெற்றிருக்கிறார்.

இவற்றையும் காண்க
 தஞ்சாவூர் ஓவியப் பாணி
 நீர்வர்ணம்
 ஓவியத்தின் வரலாறு
 இந்துக்களின் ஓவியக் கலை மரபு
 சித்தன்னவாசல்

மேற்கோள்கள்

வெளிப்புற இணைப்புகள்
 அவருடைய தனிப்பட்ட இணையத்தளம்
 http://dressyourhome.in/1167/doors-by-sanatha-krishnan
 கதவு சந்தானம் அவர்களின் முகநூல் தளம்

தமிழக ஓவியர்கள்
முசிரி சுப்பிரமணிய ஐயர்

முசிரி சுப்பிரமணிய ஐயர் (Musiri Subramania Iyer; ஏப்ரல் 9, 1899 – மார்ச் 25, 1975) ஒரு கர்நாடக இசைப் பாடகர். இவர் மேடை நிகழ்ச்சிகளை 1920 முதல் 1940 வரை செய்தார். இசைக் கச்சேரிகள் செய்வதிலிருந்து ஓய்வு பெற்ற பிறகு, கர்நாடக இசை கற்பிக்கும் ஆசிரியராகவும், கர்நாடக இசை சமூகத்தில் ஒரு முன்னோடியாகவும் இருந்தார்.

வாழ்க்கை வரலாறு 
இவர் 1899 ஆம் ஆண்டு பிறந்தார். இவரின் தந்தை சங்கரா சாஸ்திரி ஒரு சமற்கிருத வல்லுநர். தனக்கு 14 வயதாக இருக்கும் போது நாகலட்சுமியை திருமணம் செய்துகொண்டார்.  இவர் தனது 17ஆவது வயதில் ஆங்கிலம் சரளமாகப் பேச, படிக்க, எழுதக் கற்றுக்கொண்டார்.

ஆரம்ப காலத்தில், இசைப் பயிற்சியை இரண்டு ஆண்டுகளுக்கு எஸ். நாராயணசுவாமி ஐயரிடம் கற்றார். பின் கரூர் சின்னசுவாமி ஐயர் மற்றும் டி. எஸ். சபேச ஐயர் ஆகியோரிடமிருந்து இருந்து இசை கற்று, 19 வயதில் தனது முதல் கச்சேரியில் பாடினார். முசிறி சுப்ரமணிய ஐயர் இந்நாட்டின் இருபதாம் நூற்றாண்டில் கர்நாடக இசை வல்லுநர்களில் ஒருவராகக் கருதப்படுகிறார்.

இசைப் பணி

இவரின் மாணவர்கள் 
 டி. கே. கோவிந்தராவ்
 மணி கிருஷ்ணஸ்வாமி
 பம்பாய் சகோதரிகள்
 சுகுணா புருசோத்தமன்
 சுகுணா வரதாச்சாரி

வகித்த பதவிகள் 
 1949-1965 சென்னை மத்திய கர்நாடக இசை கல்லூரி முதல்வர்
 ஸ்ரீ தியாகராஜர் பிரம்ம மகோத்வ சபா கவுரவ செயலாளர் மற்றும் பொருளாளர்

விருதுகள் மற்றும் பட்டங்கள் 
 சங்கீத கலாநிதி விருது, 1939. வழங்கியது: மியூசிக் அகாதெமி, சென்னை
 சங்கீத நாடக அகாதமி விருது, 1957. வழங்கியது: சங்கீத நாடக அகாதமி
 இசைப்பேரறிஞர் விருது, 1963. வழங்கியது: தமிழ் இசைச் சங்கம், சென்னை.
 சங்கீத கலாசிகாமணி விருது, 1966. வழங்கியது: தி இந்தியன் ஃபைன் ஆர்ட்ஸ் சொசைட்டி
 1971இல் பத்ம பூஷன்
 1999இல் அவரது பெயரில் தபால் தலை வெளியிடப்பட்டது.

மேற்கோள்கள் 

கருநாடக இசைப் பாடகர்கள்
சங்கீத கலாநிதி விருது பெற்றவர்கள்
இசைப்பேரறிஞர் விருது பெற்றவர்கள்
பத்ம பூசண் விருது பெற்ற தமிழர்கள்
1899 பிறப்புகள்
1975 இறப்புகள்
சங்கீத நாடக அகாதமி விருது பெற்றவர்கள்
சங்கீத கலாசிகாமணி விருது பெற்றவர்கள்
திருச்சி மாவட்ட நபர்கள்
தமிழ்நாட்டுப் பாடகர்கள்
ஊர் பெயரால் அறியப்படும் மக்கள்
குத்து (திரைப்படம்)

குத்து (Kuththu) என்பது 2004ஆம் ஆண்டு எ. வெங்கடேஷின் இயக்கத்தில் வெளிவந்த திரைப்படமாகும். இதில் சிலம்பரசன், ரம்யா ஆகியோர் முக்கியக் கதாபாத்திரங்களில் நடித்தனர். இது ரம்யா நடித்த முதல் தமிழ்த் திரைப்படம் ஆகும். இத்திரைப்படம் தெலுங்கு மொழியில் நித்தின் குமார் ரெட்டி, நேகா பாம்பு ஆகியோரின் நடிப்பில் வெளிவந்த தில் திரைப்படத்தின் மறுவுருவாக்கமாகும்.

கதை
கதாநாயகன் சிலம்பரசன், கதாநாயகியான ரம்யாவை காதலிப்பதும், அந்தக் காதலுக்கு ரம்யாவின் அப்பாவின் எதிர்ப்பையும் மீறி திருமணம் செய்து கொள்வதுமே இத்திரைப்படத்தின் கதையாகும்.

நடிகர்கள்

பாடல்கள் 
இத்திரைப்படத்திற்கு சிறீகாந்து தேவா இசையமைத்தார்.

மேற்கோள்கள்

இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
2004 தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
சிலம்பரசன் நடித்த திரைப்படங்கள்
மனோரமா நடித்த திரைப்படங்கள்
விஜயகுமார் நடித்த திரைப்படங்கள்
கருணாஸ்

கருணாஸ் (பிறப்பு: பெப்ரவரி 21, 1970) தமிழ்த் திரைப்பட நடிகரும், இசையமைப்பாளரும் மற்றும் தமிழக அரசியல்வாதியும் ஆவார். இவர் தஞ்சாவூர் மாவட்டம் பேராவூரணியில் உள்ள குருவிக்கரம்பை என்னும் கிராமத்தில் பெப்ரவரி 21, 1970 ஆம் ஆண்டு பிறந்தார்.

அரசியல் வாழ்க்கை
இவர் "முக்குலத்தோர் புலிப்படை" என்னும் அரசியல் கட்சியின் தலைவராக உள்ளார். இவர் 2016 ஆம் ஆண்டு சட்டமன்றத் தேர்தலில் அதிமுக கூட்டணியில் இடம் பெற்று திருவாடனை தொகுதியில் இரட்டை இலை சின்னத்தில் போட்டியிட்டு வெற்றிபெற்றார். அவர் அந்த தேர்தலில் 8,696 வாக்குகள் அதிகம் பெற்று வெற்றிபெற்றார்.

திரைத்துறை 
 நடிகராக

 இசையமைப்பாளராக

 பாடகராக

ஆதாரங்களும் மேற்கோள்களும்

வெளி இணைப்புகள் 
 

தமிழ்த் திரைப்பட நகைச்சுவை நடிகர்கள்
வாழும் நபர்கள்
1970 பிறப்புகள்
தமிழ்த் திரைப்பட இசையமைப்பாளர்கள்
தஞ்சாவூர் மாவட்ட நபர்கள்
தமிழ்நாடு சட்டமன்ற உறுப்பினர்கள்
தமிழ்நாட்டுத் திரைப்பட நடிகர்கள்
ஏ. வெங்கடேஷ் (இயக்குநர்)

எ. வெங்கடேஷ் தமிழகத் திரைப்படத்துறையில் இயக்குநராகவும் நடிகராகவும் பணியாற்றிவரும் நபராவார். இவர் தமிழ்நாட்டின் தூத்துக்குடியில் பிறந்தவர்.

திரைப்படங்கள்

நடிகராக 
 வசந்தகால பறவை (1991)
 சூர்யன் (1992)
 அங்காடித் தெரு (திரைப்படம்) (2010) - கருங்காலி
 சட்டப்படி குற்றம் (2011) - ஏகாம்பரம்
 பாகன் (2012)
 அழகன் அழகி (2013) - ரத்தினவேல்
 நான் ராஜாவாகப் போகிறேன் (2013) - இசக்கிமுத்து அண்ணாச்சி
 இரவும் பகலும் (2013)
 பள்ளிக்கூடம் போகாமலே (2013)
 வாதம் (2013)
 சும்மா நச்சுன்னு இருக்கு (2013)
 ரா-4 (2013) - பொன்னுசாமி
 சிவப்பு (2013)
 அசுரன் (2019)

மேற்கோள்கள் 

வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தூத்துக்குடி மாவட்ட நபர்கள்
சொல்வதெல்லாம் உண்மை

சொல்வதெல்லாம் உண்மை என்பது ஜீ தமிழ் தொலைக்காட்சியில் 1 ஆகத்து 2011 முதல் 30 மே 2018 ஆம் ஆண்டு வரை ஒளிபரப்பான உண்மைநிலை பேச்சு நிகழ்ச்சி ஆகும்.

இந்த நிகழ்ச்சி பொது மக்களின் உண்மையான வாழ்க்கைக் கதைகளை மையமாக வைத்து அவர்களின் பிரச்சினைகளுக்குத் தீர்வு கொடுத்து உதவுகிறது. இந்த நிகழ்ச்சியை முதலில் ஊடகவியலாளர் 'நிர்மலா பெரியசாமி' என்பவர் தொகுத்து வழங்கினார், பின்னர் நடிகை மற்றும் இயக்குநர் லட்சுமி ராமகிருஷ்ணன் மற்றும் நடிகை சுதா சந்திரன் என்பவர்களும் தொகுத்துப் வழங்கியுள்ளனர்.

நிகழ்ச்சியின் மூலம்
ஜி தமிழ் சொல்வதெல்லாம் உண்மை நிகழ்ச்சியின் மூலமாக அம்பலமான 4 வருடங்களுக்கு முன்னாள் செய்த கொலையை குற்றவாளி முருகன் காவல்துறையிடம் வாக்குமூலம் அளித்துள்ளார்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ் கலந்துரையாடல் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2011 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
திருப்புவனம் புஷ்பவனேசுவரர் கோயில்

புஷ்பவனேஸ்வரர் கோயில் சிவகங்கை மாவட்டத்தில் உள்ள திருப்புவனம் என்னும் ஊரில் வைகை ஆற்றின் தென்கரையில் அமைந்திருக்கிறது.  இது தேவாரப் பாடல் பெற்ற தலங்களில்  பாண்டிய நாட்டுத் தலங்களில் ஒன்றாகும்.  மேலும், 
திருவிசைப்பா திருப்பல்லாண்டு திருத்தலங்களில் ஒன்றாகும்.  இங்கு அழகியநாயகி உடனுறை பூவணர் கோயில் கொண்டுள்ளார். இவரை வடமொழியில் புஷ்பவனேஸ்வரர் எனவும் இறைவியை சௌந்தரநாயகி எனவும் அழைப்பர். இத்தலத்தின் வழிபடுமரம் (தலவிருட்சம்) பலா மரம் ஆகும்.

பெயர்க்காரணம்
திருப்புவனம் என்பது  உச்சரிப்பில் திரிபு ஏற்பட்ட பெயராகும். "திருப்பூவணம்" என்பது திரிந்து திருப்புவனம் ஆகியது. இங்கு பாரிசாதப் பூவின் படிமம் சிவலிங்கமாக உள்ளது. எனவே சிவலிங்கத்தின் பெயர் "பூவணன்" என்பதாகும். இதன் காரணமாக இந்த ஊருக்குத் திருப்பூவணம் என்ற பெயர் உண்டானது. பாண்டிய நாட்டுத் தலங்களில் மூவர் பாடலும் பெற்ற தலம் இது ஒன்றே. 36ஆவது "திருவிளையாடல்" நடைபெற்ற தலம். எலும்பு பூவாக மாறிய தலம், காசிக்கு வீசம் கூட எனப் புகழ் பெற்ற தலம்.

மதுரையின் கிழக்கு வாயில்
பண்டைய பாண்டிய நாட்டின் தலைநகராக விளங்கிய மதுரைக்குக் கிழக்கு வாயிலாக இத்தலம் இருந்துள்ளது. திருஞானசம்பந்தர் சமணர்களை வெற்றி கொள்ள மதுரை செல்லும் போது மதுரையின் கிழக்கு வாயில் வழியாக உள்ளே செல்ல வேண்டும் என்று விரும்பினார்.  எனவே மதுரையின் கிழக்கு வாயிலாக விளங்கிய திருப்பூவணத்தை வந்து அடைந்தார்.பிற்கால பாண்டியர்களால் இக்கோயில் கட்டப்பட்டதாக நம்பப்படுகிறது.. பின்னர் விஜயநகர பேரரசின் மதுரை நாயக்க மன்னர் திருமலை நாயக்கரால் அர்த்த மண்டபம் மகாமண்டபம் இராஜ கோபுரம் கட்டப்பட்டதாக அங்குள்ள கல்வெட்டுகள் மூலம் அறிய முடிகிறது..

பார்வதி தேவியார் தவம் செய்த இடம்
வைகை ஆற்றின் தென் கரையில் திருப்பூவணம் உள்ளது. திருக்கோயிலுக்கு நேர் எதிரே வைகைஆற்றின் வடகரையில் பார்வதி தேவியார் தவம் செய்த இடம் உள்ளது,  இங்கே வந்த திருஞானசம்பந்தர் வைகை ஆற்றைக் கடக்க முயன்ற போது ஆற்று மணல்கள் எல்லாம் சிவலிங்கங்களாகக் காட்சியளித்தன.

திருஞானசம்பந்தர் தேவாரப் பதிகத்தைப் பாடி வணங்கினார்
எனவே திருஞானசம்பந்தர் அங்கிருந்தபடியே தென்திருப்பூவணமேஎன்று முடியும் தேவாரப் பதிகத்தைப் பாடி வணங்கினார், திருப்பூவணநாதர் நந்தியை சாய்ந்திருக்கச் சொல்லி காட்சி அருளினார்.

இவரைப் பின்பற்றி இத்தலத்தில் சுந்தரர்(8 பாடல்கள்), அப்பர் (11 பாடல்கள்), மாணிக்கவாசகர் (பாடல் கிடைக்கப் பெறவில்லை), கரூர்தேவர்(8 பாடல்கள்), அருணகிரிநாதர் (3 பாடல்கள்), குமரகுருபரர் (பாடல் கிடைக்கப் பெற வில்லை) இவர்களும் வைகை ஆற்றின் வட(மறு) கரையிலிருந்தே இறைவனை வழிபட்டுள்ளனர்.

36ஆவது திருவிளையாடல் நடைபெற்ற திருத்தலம்
இது "36ஆவது திருவிளையாடல்" நடைபெற்ற திருத்தலம்.  மதுரை அருள் மிகு சோமசுந்தரேசுவரர் சித்தராக வந்து இரசவாதம் செய்து தங்கம் தயாரித்துக் கொடுத்த திருத்தலம்,  இத்தங்கத்தைக் கொண்டே திருப்பூவணத்தில் உற்சவர் (அழகிய பிரான்) செய்யப்பட்டுள்ளார்,  இதனால் மதுரை அருள் மிகு சோமசுந்தரேசுவரரால் திருப்பணி செய்யப்பெற்ற திருத்தலம் என்ற பெருமை உடையது இத் திருத்தலம்.

படத்தொகுப்பு

மேற்கோள்கள்

வெளி இணைப்புகள்
வேங்கடம் முதல் குமரி வரை 4/பூவணத்துப் புனிதர்
அருள்மிகு புஷ்பவனேஸ்வரர் திருக்கோயில் - தினமலர் கோயில்கள்

தேவாரம் பாடல் பெற்ற சிவன் கோயில்கள்
சிவகங்கை மாவட்டத்திலுள்ள சிவன் கோயில்கள்
திருவிசைப்பாத் திருப்பல்லாண்டு திருத்தலங்கள்
ரகசியம் (திரைப்படம்)

ரகசியம், கே. பி. கொட்டாரக்கரை தயாரித்த மலையாளத் திரைப்படம்.  இந்தப் படம் 1969 மார்ச் 20-ல் வெளியானது.

நடிப்பு
பிரேம் நசீர்
கே. பி. உமர்
அடூர் பாசி
என். கோவிந்தன்குட்டி
பறவூர் பரதன்
பிரண்டு ராமசாமி
ஷீலா (நடிகை)
ஜெயபாரதி
மீனா
ஜோஸ் பிரகாஷ்

பின்னணிப் பாடகர்கள்
பி. வசந்தா
சி. ஓ. ஆன்றோ
கே. ஜே. யேசுதாசு
கமுகற புருஷோத்தமன்
பி. ஜெயச்சந்திரன்
பி. லீலா
எஸ். ஜானகி

பங்காற்றியோர்
தயாரிப்பு - கே பி கொட்டாரக்கரை
இயக்கம் - சசிகுமார் (இயக்குநர்)|சசிகுமார்
சங்கீதம் - பி ஏ சிதம்பரநாத்
இசையமைப்பு - சீகுமாரன் தம்பி
வெளியீடு - விமலா ரிலீசு
கதை, திரைக்கதை, வசனம் - கே பி கொட்டாரக்கரை

பாடல்கள்

சான்றுகள்

1969 மலையாளத் திரைப்படங்கள்
இந்திய மலையாளத் திரைப்படங்கள்
திருட்டுப் பயலே

திருட்டு பயலே திரைப்படம் சுசி கணேசன் இயக்கிய காதல் விறுவிறுப்புத் திரைப்படமாகும். இத்திரைப்படத்தில் ஜீவன், சோனியா அகர்வால், அப்பாஸ், மாளவிகா, விவேக், மனேஜ் கே ஜெயின் மற்றும்சார்லி ஆகியோர் நடித்திருந்தனர்.

நடிப்பு

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

ஆதாரங்களும் மேற்கோள்களும்

வெளி இணைப்புகள்
 AGS Entertainment Website

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரத்வாஜ் இசையமைத்த திரைப்படங்கள்
தகாத உறவு குறித்தான இந்தியத் திரைப்படங்கள்
விவேக் நடித்த திரைப்படங்கள்
மாளவிகா நடித்த திரைப்படங்கள்
சார்லி நடித்த திரைப்படங்கள்
நான் அவனில்லை (2007 திரைப்படம்)

நான் அவன் இல்லை (Naan Avan Illai) திரைப்படம் 2007 ல் இயக்குநர் செல்வா இயக்கிய தமிழ்த் திரைப்படமாகும். இத்திரைப்படம் கே. பாலச்சந்தர் இயக்கத்தில் நடிகர் ஜெமினி கணேசன் நடித்திருந்த நான் அவனில்லை திரைப்படத்தி்ன் கதையைத் தழுவி எடுக்கப்பட்டது. இதில்  ஜீவன், சினேகா, நமிதா, மாளவிகா, ஜோதிமயி, கீர்த்தி சாவ்லா, லிவிங்ஸ்டன், இலட்சுமி, தேஜாஸ்ரீ, மயில்சாமி ஆகியோர் நடித்திருக்கிறார்கள்.

நடிகர்கள்

பாடல்கள் 
இத்திரைப்படத்திற்கு விஜய் ஆண்டனி, டி. இமான் ஆகியோர் இசையமைத்துள்ளனர். இப்படத்தில் இடம்பெற்ற "ராதா காதல் வராதா" பாடலானது 1974 ஆவது ஆண்டில் வெளியான நான் அவனில்லை திரைப்படத்தில் இடம்பெற்ற ராதா காதல் வராதா பாடலின் மறுஆக்கமாகும். இப்படத்தின் எல்லா பாடல்களும் நேர்மறையான விமர்சனங்களை பெற்று வெற்றியைப் பெற்றன. குறிப்பாக, சங்கீதா ராஜேஷ்வரன், ஜெயதேவ் குரல்களில் சினேகா-ஜீவன் இடம்பெறும் "ஏன் எனக்கு மயக்கம்" பாடலானது 2007 ஆவது ஆண்டில் வெளியான மிகச் சிறந்த பத்து பாடல்களில் ஒன்றாக அமைந்தது. மேலும் 2007 பிலிம்பேர் விருதிற்கும் பரிந்துரைக்கப்பட்டது.

மேற்கோள்கள்

வெளி இணைப்புகள்

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
இந்திய நாடகத் திரைப்படங்கள்
டி. இமான் இசையமைத்த தமிழ்த் திரைப்படங்கள்
விஜய் ஆண்டனி இசையமைத்த திரைப்படங்கள்
நமிதா நடித்த திரைப்படங்கள்
சினேகா நடித்த திரைப்படங்கள்
உலகளாவிய இலக்கணம்

உலகளாவிய இலக்கணம் என்பது மொழியியலில் உள்ள கருத்தாக்கம் ஆகும். இதை உருவாக்கியவர் மொழியியல் அறிஞரான நோம் சாம்சுகி ஆவார். மனிதரிடம் மொழியைப் புரிந்துணரும் தன்மை மூளையில் நரம்புகளில் பின்னப்பட்டுள்ளதாகவும் இந்த கருத்து கூறுகிறது.

உலகின் அனைத்து மொழிகளும் ஒரே மாதிரியான குணங்களைக் கொண்டிருப்பதாகவும் இது தெரிவிக்கிறது. அனைத்து மொழிகளும் கொண்டிருக்கும் இத்தகைய குணங்கள் என்னவென்பதைக் கண்டறிதல் வேண்டும்.

மேற்கோள்கள்

மொழியியல்
அறிதிற அறிவியல்
உறங்காத சுந்தரி

உறங்காத சுந்தரி என்பது குஞ்சாக்கோ தயாரித்த மலையாளத் திரைப்படம். இந்தப் படம் 1969 மே 1-ல் வெளியானது.

நடிப்பு
சத்யன்
கே. பி. உமர்
எச். பி. பிள்ளை
பகதூர்
நெல்லிக்கோடு பாசுக்கரன்
அடூர் பங்கஜம்
சாந்தி
ஜெயபாரதி
ராஜச்றீ நாயர்.

பின்னணிப் பாடகர்கள்
பி. வசந்தா
கே. ஜே. யேசுதாசு
கமுகற புருஷோத்தமன்
பி. லீலா
பி. சுசீலா

பங்காற்றியோர்
தயாரிப்பு, இயக்கம் - பி சுப்பிரமண்யம்
சங்கீதம் - ஜி தேவராஜன்
இசையமைப்பு - வயலார்
வெளியீடு - ஏ குமாரசுவாமி ரிலீசு
கதை, திரைக்கதை, வசனம் - சிறீ

பாடல்கள்

சான்றுகள்

1969 மலையாளத் திரைப்படங்கள்
இந்திய மலையாளத் திரைப்படங்கள்
குருச்சேத்திரம்

குருச்சேத்திரம்  () இந்துக்களின் இதிகாசத்திலும், வரலாற்றிலும் சிறப்பு பெற்ற இடமாகும். குருச்சேத்திரத்தை, தர்மச்சேத்திரம் (புனித இடம்) என்றும் அழைப்பர். இது இந்தியாவில், அரியானா மாநிலத்தில் குருச்சேத்திர மாவட்டத்தில் அமைந்துள்ளது. இந்நகரம் சண்டிகரிலிருந்து 80 கிமீ தொலைவிலும், தில்லியிலிருந்து 100 கிமீ தொலைவிலும் உள்ளது.  

பாண்டவர் – கௌரவர் படைகளுக்கு இடையே நடந்த குருச்சேத்திரப் போர் இவ்விடத்தில்தான் நடந்தது. மேலும் குருச்சேத்திரப் போர்க்களத்தில் தான் பகவத் கீதை பிறந்தது.

பாண்டவர்கள் – கௌரவர்களுக்கு முன்னோர் ஆன பரத குலத்தில் பிறந்த குரு எனும் அரசன் பெயரால், இவ்விடத்திற்கு குருச்சேத்திரம் என்று பெயர் பெற்றது என புராணங்கள் கூறுகிறது.

குருச்சேத்திரத்தில் அமைந்த தொன்மை வாய்ந்த புனித பிரம்ம சரோவர் குளம் அமைந்துள்ளது.

குருசேத்திரத்தின் வரலாறு 
வாமண புராணம் பரத குல அரசன், குரு என்பவன், சரசுவதி மற்றும் திருஷ்டாவதி நதிக்கரையில் பொ.ஊ.மு. 1900-இல் இந்நகரை அமைத்தான் என்று கூறுகிறது. யக்ஞம், தானம், தவம், வாய்மை, தியாகம், மன்னித்தல், கருணை, மனத்தூய்மை, மற்றும் பிரம்மச்சர்யம் போன்ற நற்பண்புகள் கொண்ட அரசன் ”குரு”வின் மேன்மையை பாராட்டி, பகவான் விஷ்ணு அளித்த இரண்டு வரங்களின்படி, இவ்விடத்தில் இறப்பவர்கள் வீடுபேறு அடைவர். இவ்விடம், பல்வேறு காலகட்டங்களில் உத்தரவேதி என்றும், பிரம்மவேதி என்றும் இறுதியில் பரத குல அரசன் 'குரு'வின் காலத்திலிருந்து குருச்சேத்திரம் என்று அழைக்கப்படுகிறது.

பார்க்க வேண்டிய இடங்கள் 
 பிரம்ம சரோவர் குளக்கரையில் உலகின் மிகப்பெரிய இரதம் அமைந்த இடம்
 கிருஷ்ணா அருங்காட்சியகம், மகாபாரத காட்சிகள் கொண்ட அருங்காட்சியகம் 
 பீஷ்ம குண்டம், பீஷ்மர் வீடுபேறு அடைந்த இடம்
 சோதிசர்  அருச்சுனனுக்கு பகவான் ஸ்ரீகிருஷ்ணர் பகவத் கீதை அருளிய இடம்
 பிரம்ம குண்டம், அருச்சுனன் பீஷ்மருக்கு தண்ணீர் தாகம் தீர்க்க, தன் அம்பினால் பூமியை துளைத்து தண்ணீர் உண்டாக்கிய குளம்.
 குருசேத்திர அறிவியல் அருங்காட்சியகம்
 கல்பனா சாவ்லா நினைவு கோளரங்கம்
 பிர்லா மந்திர் 
 குருச்சேத்திரம் சிவன் கோயில்

நிலவியல் அமைப்பு

இதனையும் காண்க 
 பிரம்ம சரோவர்
 குருச்சேத்திரப் போர்
 மகாபாரதம்
 பகவத் கீதை

மேற்கோள்கள்

வெளி இணைப்புகள் 

குருச்சேத்திரத்தின் கதை - காணொளி
 SriKrishna Museum has some historical artifacts and paintings depicting the Mahabharata war. 

மகாபாரத நிகழிடங்கள் 
சக்தி பீடங்கள்
அரியானாவின் வரலாறு
அரியானா மாநிலத்திலுள்ள ஊர்களும் நகரங்களும்
இந்து புனித நகரங்கள்
இந்து யாத்திரைத் தலங்கள்
புண்ணிய தீர்த்தங்கள்
குருச்சேத்திர மாவட்டம்
பண்டைய இந்திய நகரங்கள்
புஷ்கர்

புஷ்கர் இந்திய மாநிலமான ராஜஸ்தானில் உள்ள அஜ்மீர் மாவட்டத்தில் உள்ள சிறு நகரம். இந்துக்கள் வழிபடும் முக்கிய புனிதத் தலங்களில் இதுவும் ஒன்று. புஷ்கர் நகரின் புஷ்கரணி எனும் புனித குளமும், பிரம்மன் கோயிலும், ஒட்டகத் திருவிழாவும் புகழ் பெற்றவையாகும். அருகில் உள்ள பெரு நகரம் அஜ்மீர்.

பெயர்க் காரணம் 
புஷ்கர் என்றால் சமசுகிருதத்தில் நீலத்தாமரை என்று பொருள்.  இந்துக்களின் புராணத்தின்படி, பிரம்மா பூமியில் செய்யவிருக்கும் யாகத்திற்கு இடம் தேவைப்பட்டது. இதனால், அன்னம் தாமரையை இடும் இடத்தை, தேர்வு செய்யலாம் என்ற யோசனை எழவே, அவ்வாறே செய்யப்பட்டது. தாமரை மலர் விழுந்த இடமே புஷ்கர் எனப்பட்டது. தாமரைக் கொடிகள் நிறைந்த குளத்தை புஷ்கரணி என்பர்.

மக்கள் வகைப்பாடு 
2001ஆம் ஆண்டின் மக்கட்தொகை கணக்கெடுப்பின்படி, புஷ்கர் நகரத்தின் மொத்த மக்கட்தொகை 14,789, அவர்களில் ஆண்கள் 54%, பெண்கள் 46%. சராசரி எழுத்தறிவு 69%, ஆறு வயதிற்குட்டவர்கள் 14% ஆகும்.

படக்காட்சியகம்

மேற்கோள்கள்

வெளி இணைப்புகள் 
 Pushkar map  Important places in Pushkar 

இந்து யாத்திரைத் தலங்கள்

இந்து புனித நகரங்கள்
அஜ்மேர் மாவட்டம்
புண்ணிய தீர்த்தங்கள்
பண்டைய இந்திய நகரங்கள்
தெலுங்கானா மக்களின் ஆயுதப் போராட்டம் (1946-1951)

தெலங்காணா மக்களின் ஆயுதப் போராட்டம் (1946-1951) (தெலங்காணா சயுதா போராட்டம்; ) என்பது, இந்தியாவில் ஆந்திர மாநிலத்தில் 1946 ஆண்டு‍ முதல் 1951 அக்டோபர் 21 வரை நடைபெற்ற தெலங்காணா விவசாயிகளின் ஆயுதப் போராட்டத்தைக் குறிக்கும். 16 ஆயிரம் சதுர மைல்கள் பரப்பளவிற்குள் 3 ஆயிரம் கிராமங்களில் வாழ்ந்திருந்த சுமார் 30 லட்சம் விவசாய மக்கள், கம்யூனிஸ்டுகளின் தலைமையில் ஐந்து ஆண்டுகள் வரை நடத்திய ஆயுதந்தாங்கிய போராட்டம் நடத்தினர்.

வரலாறு‍ 

நல்கொண்டா, வாரங்கால், கம்மம் ஆகிய மூன்று மாவட்டங்களில் கிராம ராஜ்யமே அமைந்தது எனலாம். முதலில் ஹைதராபாத் நிஜாமின் ரஜாக்கர்கள் போலீஸ், பின் இந்திய அரசின் போலீஸ், ராணுவம் இவை அனைத்தையும் எதிர்த்து விவசாய மக்களின் ஆயுத எழுச்சியாக இது நடந்தது. விவசாய சீர்திருத்தங்கள், குறைந்த பட்சக்கூலி, குத்தகை விவசாயிகள் பாதுகாப்புச் சட்டம் போன்ற பல முயற்சிகளை அரைகுறையாகவாவது அரசாங்கம் மேற்கொள்ள இப்போராட்டம் வகை செய்தது. 

இந்தப் போராட்டத்தின் விளைவாகத்தான் மொழி வழி அடிப்படையில் மாநிலங்கள் சீரமைக்கப்பட வேண்டுமென்று இந்திய அரசு‍ முடிவுக்கு‍ வந்தது. கேரளாவின் புன்னப்புரா வயலாரிலும், வங்காளத்திலும், ஆந்திரத்திலும் இவ்வாறு கட்சி நடத்திய போராட்டங்களின் விளைவாகவே தேசிய அரசியலில் அங்கீகரிக்கப்பட்ட அரசியல் கட்சியாக கம்யூனிஸ்ட் கட்சி உருவாகியது; 1952-ம் ஆண்டின் பொதுத் தேர்தலின் போது முதல் நாடாளுமன்றத்தில் தனிப் பெரும் எதிர்க்கட்சிக் குழுவாகவும் இடம் பெற்றது.

மேற்கோள்கள் 

விவசாயிகள்
இந்தியப் பொதுவுடைமை இயக்கம்
1946 அமைப்புகள்‏‎
1946 நிகழ்வுகள்
பொதுவுடைமை
தெலங்காணா வரலாறு
ஐதராபாத் இராச்சியம்
ஏதோன் தோட்டம்

ஏதோன் தோட்டம் (Garden of Eden, எபிரேயம் גַּן עֵדֶן, Gan ʿEdhen) என்பது ஆதியாகமத்தில் (ஆதியாகமம் 2-3) அதிகமாகவும், எசேக்கியேல் நூலிலும், எசாயா நூலிலும் மற்றும் பழைய ஏற்பாட்டில் பல இடங்களிலும் நேடியாகவும், மறைமுகமாகவும் விவிலியத்தில் குறிப்பிடப்பட்டுள்ள ஒர் தோட்டமாகும். முன்பு "ஏதோன்" (Eden) என்ற பதம் அக்காதியச் சொல்லான எடினு (edinnu) என்பதிலிருந்து பெறப்பட்டு, "வெறுமை" அல்லது "பரந்த சமவெளி" எனும் அர்த்தமுடைய சுமேரிய மொழிச் சொல்லிருந்து பெறப்பட்டது என்றாலும், தற்போது இது அரமேயத்திற்கு மிகவும் நெருக்கம் உள்ளதாக "செழிப்பான, நன்கு நீரூட்டப்பட்டது" என அர்த்தம் கொள்ளப்படுகிறது என நம்பப்படுகிறது. விவிலியம் ஆதாமும் ஏவாளும் ஆடையின்றி தோட்டத்தில் உலாவியதாகக் குறிப்பிடுகின்றது.

உசாத்துணை

குறிப்புகள்

வெளி இணைப்புகள்

 Smithsonian article on the geography of the Tigris-Euphrates region
 Many translations of II Kings 19:12

விவிலிய இடங்கள்
தோரா குறிப்பிடும் இடங்கள்
வில்லியம் ஆர்ச்சர் போர்ட்டர்

வில்லியம் ஆர்ச்சர் போர்ட்டர் (1825 - 16 ஜூலை 1890) ஒரு  பிரித்தானிய வழக்கறிஞர் மற்றும் கல்வியாளர். இவர் கும்பகோணம் அரசு கலைக் கல்லூரியின் முதல்வராக பணியாற்றினார். மேலும் மைசூர் மகாராஜாவிற்கு ஆசிரியர் மற்றும் செயலாளராகவும் பணியாற்றினார்.

ஆரம்ப கால வாழ்க்கை மற்றும் படிப்பு
போர்டர்ட்ரும்லீ, அயர்லாந்தில் 1825ல் பிறந்தார். அவர் கிளாஸ்கோ பல்கலைக்கழகத்தில் 1841 முதல் 1845 வரை கல்வி கற்றார். மேலும் கேம்ப்ரிட்ஜ், ட்ரினிட்டி கல்லூரிகளில் 1845ல் சேர்ந்தார். போர்ட்டர் 1859 இல் பார்க்கு   அழைக்கப்பட்டார்.

பணிகள்
 1863 முதல் 1873 வரை கும்பகோணம் மாகாண பள்ளியில் தலைமையாசிரியர்
 1874 முதல் 1878 வரை கும்பகோணம் அரசினர் கலைக் கல்லூரியின் முதல்வராக இருந்தார்
 1878ல் பிரெசிடென்சி கல்லூரியின் முதல்வராகவும் பணியாற்றியுள்ளார்
 1878 முதல் 1882 வரை மைசூர் மகாராஜாவின் இளவரசருக்கு ஆசிரியர் மற்றும் செயலாளராகவும் பணியாற்றினார்.
 டி. கோபால் ராவுடன் சேர்ந்து பணியாற்றியுள்ளார்

1890 இறப்புகள்
வழக்கறிஞர்கள்
1825 பிறப்புகள்
திருமூர்த்தி மலை

திருமூர்த்தி மலை என்பது தமிழ்நாட்டின், திருப்பூர் மாவட்டத்தில் அமைந்துள்ள சுற்றுலாத் தலம் ஆகும். இது மேற்குத் தொடர்ச்சி மலையில், ஆனைமலைத் தொடரின் அடிவாரத்தில் உள்ளது. இங்கு பல தமிழ், தெலுங்கு, கன்னட, மலையாளத் திரைப்படங்கள் காட்சியாக்கப்பட்டுள்ளன. பரஞ்சோதியார் ஆசிரமும், தமிழகத்தின் முதல் யோக கல்லூரியான ஸ்ரீ பரஞ்ஜோதி யோக கல்லூரியும், ஆதிரை, அனுசுயா கோயில்களும் இங்குள்ளன. அமராவதி மலையும், முதலைப் பண்ணையும் அருகிலுள்ளன.

மூணார், வால்பாறை ஆகிய சுற்றுலாத் தலங்களுக்கு அருகில் அமைந்துள்ளது.

இவற்றையும் காண்க 
திருமூர்த்தி அணை

மேற்கோள்கள்

தமிழ்நாட்டிலுள்ள மலை வாழிடங்கள்
சையது அலி கிலானி

சையது‍ அலி கிலானி (Syed Ali Shah Geelani, செப்டம்பர் 29, 1929 -  செப்டம்பர் 01, 2021)  ஜம்மு காஷ்மீரைச் சேர்ந்த ஒரு‍ அரசியல்வாதி. காஷ்மீரை தனி நாடாக பிரித்து தரவேண்டும் என்று இயக்கம் நடத்திய ஹரியத் தீவிரவாத பிரிவின் தலைவர் ஆவார்.

மறைவு 
இவர் தனது 92 வயதில் 1 செப்டம்பர் 2021 அன்று ஸ்ரீநகரில் உள்ள அவரது இல்லத்தில் காலமானார்.

மேற்கோள்கள் 

ஜம்மு காஷ்மீர் அரசியல்வாதிகள்
1929 பிறப்புகள்
2021 இறப்புகள்
கோட்டா சீனிவாச ராவ்

கோட்டா சீனிவாச ராவ் (Kota Srinivasa Rao) இந்திய நடிகரும், பாடகரும் ஆவார். இவர் ஆந்திரத் திரைப்படத்துறை மற்றும் தமிழ்த் திரைப்படத்துறையில் அதிக திரைப்படங்களில் நடித்துள்ளார். இவர் பெரும்பாலும் எதிர்மறை கதாப்பாத்திரங்களிலும், குணச்சித்திர வேடங்களிலும் நடித்தாலும் நகைச்சுவை வேடங்களிலும் நடித்துள்ளார். 1999 - 2004 வரை ஆந்திர பிரதேச விஜயவாடா கிழக்குத் தொகுதியின் சட்டப் பேரவை உறுப்பினராக இருந்துள்ளார்.

தமிழ்த் திரைப்படங்கள் 
 மாசி (2012)
 தாண்டவம் (திரைப்படம்) (2012) ... உள்துறை அமைச்சர்
 சகுனி (தமிழ்த் திரைப்படம்) (2012) ... பெருமாள்
 மம்பட்டியான் (2011)
 கிருஷ்ண லீலை (2011)
 தலக்கோணம் (2011) ... உள்துறை அமைச்சர்
 கோ (2011) ... ஆளவந்தான்
 பவானி ஐ. பி. எஸ். (திரைப்படம்) (2011) ... சிவலிங்கம்
 ரத்த சரித்திரம் (2010)... ராகமணி ரெட்டி
 அம்பாசமுத்திரம் அம்பானி (2010)
 கனகவேல் காக்க (2010)
 மோகினி (2010)
 ஓடிப்போலாமா (2009)
 லாடம் (2009) ... பாவாடை
 பெருமாள் (2009)
 கார்த்திக் அனிதா (2009)... கார்த்திகின் தந்தை
 தனம் (2008)... வேதகிரி
 சத்தியம் (2008)
 சாது மிரண்டா (2008) .. வெங்கட சபாபதி
 கொக்கி (2006)
 பரமசிவம் (2005)
 திருப்பாச்சி (திரைப்படம்) (2005) ... சனியன் சகடை
 ஜெய்சூர்யா (2005)
 ஜோர் (2004)
 ஏய் (2004)
 குத்து (திரைப்படம்) (2004)
 சாமி (திரைப்படம்) (2003) ... பெருமாள் பிச்சை
 கோ (2011)

பாடகராக 
 கபீர் சிங் (2012)

ஆதாரங்களும் மேற்கோள்களும்

வெளி இணைப்புகள்
 

இந்தியத் திரைப்பட நடிகர்கள்
வாழும் நபர்கள்
1947 பிறப்புகள்
தெலுங்குத் திரைப்பட நடிகர்கள்
பாரதிய ஜனதா கட்சி அரசியல்வாதிகள்
தெலுங்கு மக்கள்
கிருஷ்ணா மாவட்ட நபர்கள்
பத்மசிறீ விருது பெற்ற கலைத் துறையினர்
ஓசுமான் சாகர் ஏரி

ஓசுமான் சாகர் ஏரி (Osman Sagar Lake) என்பது மிர் ஓசுமான் அலி கான்-ஐதராபாத்தின்  ஏழாவது நவாப்பால் ஐதராபாத்தின் குடிநீர் தேவைகளை நிறைவு செய்ய ஏற்படுத்தப்பட்ட ஓர் செயற்கை ஏரியாகும். நகரிலிருந்து மேற்காக 21 கி.மீ. தொலைவில் அமைந்துள்ள இந்த ஏரி, 46 சதுர கி.மீ.பரப்பளவைக் கொண்டது. முசி ஆற்றின் குறுக்காக அணை கட்டப்பட்டுள்ளது. சிறந்த பொழுது போக்குமிடமாக உள்ளது. சிறப்பாக அமைக்கப்பட்டுள்ள பூந்தோட்டங்களும்  படகு சவாரிக்கான வசதியும் மகிழ்வூட்டுவதற்கான பொழுதுபோக்கு அமைப்புகளும் கொண்டு விளங்குகிறது.

படத்தொகுப்பு

வெளி இணைப்புகள்

 Nature of Osman Sagar
 Birds of Hyderabad
 Flora of Hyderabad
 Butterflies of Hyderabad
ஓசுமான் சாகர் ஏரி

மேற்கோள்கள்

தெலங்காணாவின் ஏரிகள்
எழில் (இயக்குநர்)

எழில் (Ezhil) தமிழகத் திரைப்படத்துறையில் ஒரு இயக்குநர் ஆவார். இவர் இயக்கத்தில் விஜய் மற்றும் சிம்ரன் நடித்த துள்ளாத மனமும் துள்ளும் திரைப்படம் 1999 வசூல்சாதனை புரிந்தது. இச்சாதனை பெண்ணின் மனதைத் தொட்டு மற்றும் பூவெல்லாம் உன் வாசம் போன்ற படங்களிலும் தொடர்ந்தது. சிவ கார்த்திகேயன் நடிப்பில் வெளியான மனம் கொத்திப் பறவை திரைப்படம் மக்களிடம் சென்றடைந்தது.

திரைப்படங்கள்

மேற்கோள்கள்

வெளி இணைப்புகள் 

1964 பிறப்புகள்
வாழும் நபர்கள்
நாகப்பட்டினம் மாவட்ட நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
பிரியங்கா திரிவேதி (நடிகை)

பிரியங்கா திரிவேதி என்பவர் கர்நாடகம், தமிழ் மற்றும் சில தெலுங்கு திரைப்படங்களில் நடித்தவர். இவர் கன்னட திரையுலகில் புகழ்பெற்றவராவார்.

வாழ்க்கை 
கன்னட இயக்குநரும், திரைக்கதை எழுத்தாளரும் நடிகருமான உபேந்திரா என்பவரை பிரியன்கா திருமணம் செய்து கொண்டார். இத்தம்பதிகளுக்கு இரண்டு குழந்தைகள் இருக்கின்றன.

திரைப்பட குறிப்புகள்

ஆதாரங்களும் மேற்கோள்களும்

வெளி இணைப்புகள் 
 
www.bollywoodhungama.com 
www.telegraphindia.com
Priyanka Upendra filmography

இந்தியத் திரைப்பட நடிகர்கள்
தமிழ்த் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
1977 பிறப்புகள்
தெலுங்குத் திரைப்பட நடிகைகள்
கோதாவரி (திரைப்படம்)

கோதாவரி () என்பது 2006 ல் தெலுங்கில் சேகர் கம்முலா எழுதி இயக்கிய காதல் திரைப்படமாகும். இத்திரைப்படத்தில் சுமந்த், கமலினி முகர்ஜி, நீத்து சந்திரா ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள் 
 சுமந்த் ... ராம் (சிறீ ராம்)
 கமலினி முகர்ஜி ... சீதா (சாதா மகாலட்சுமி)
 நீத்து சந்திரா ... ராஜி (ராஜேஸ்வரி)
 கமலா காமராஜ் ... ரவி (ரவிந்திரா)
 தனிகீலா பரணி ... கேப்டன் சிந்தாமணி
 சிவா ... சின்னா

பாடல்கள்

ஆதாரங்களும் மேற்கோள்களும்

வெளி இணைப்புகள்

கோதாவரி விமரிசனம்

2006 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
வெள்ளியாழ்ச (திரைப்படம்)

வெள்ளியாழ்ச என்பது, எம். எம். நேசன் இயக்கி, தயாரித்த மலையாளத் திரைப்படம். இந்தப் படம் 1969 அக்டோபர் 31-ல் வெளியானது

நடிப்பு
சத்யன்
மது
சங்கராடி
பகதூர்
முதுகுளம் ராகவன் பிள்ளை
சாரதா
அம்பிகா
மீனா
டி. ஆர். ஓமனா
குமாரி பத்மினி

பின்னணிப் பாடகர்கள்
கே. ஜே. யேசுதாசு
எஸ். ஜானகி
ரவீந்திரன்
லதா ராஜு.

பங்காற்றியோர்
தயாரிப்பு, இயக்கம்- எம் எம் நேசன்
வெளியிடூ - ஜியோ பிக்சர்சு
கதை, திரைக்கதை - சுவாதி
வசனம் - சதாநந்தன்
ஆடை - ஆர் நடராஜன்
நடனம் - இ மாதவன்.

பாடல்கள்
சங்கீதம் - பாபுராஜ்
இசையமைப்பு - பி. பாஸ்கரன்

சான்றுகள்

வெளி இணைப்புகள்
இண்டர்நெட் மூவி டேட்டாபேசில் வெள்ளியாழ்ச
யூ டியூபில் வெள்ளியாழ்ச

1969 மலையாளத் திரைப்படங்கள்
இந்திய மலையாளத் திரைப்படங்கள்
விருந்துகாரி

விருந்துகாரி அல்லது விருந்நுகாரி  வேணு தயாரித்த மலையாளத் திரைப்படம். இந்தப் படம் 1969  டிசம்பர் 10-ல் வெளியானது.

நடிப்பு
பிரேம் நசீர்
மது
கே. பி. உமர்
டி. எஸ். முத்தய்யா
சங்கராடி
அடூர் பாசி
பி. ஜே. ஆண்டணி
நெல்லிக்கோடு பாசுக்கரன்
எம். எச். நம்பூதிரி
கடுவாக்குளம் ஆன்றணி
அப்பாஸ்
ரவி
சுகுமாரன்
மாஸ்டர் சந்தோஷ்
ஷீலா
அம்பிகா
ஜெயபாரதி
சுகுமாரி
டி. ஆர். ஓமனா
திருமகள்
சரசுவதி
விதுபாலா
ஸ்ரீலதா (நடிகை)

பின்னணிப் பாடகர்கள்
கே. ஜே. யேசுதாசு
பி. லீலா
ஜானகி

பங்காற்றியோர்
இயக்கம், தயாரிப்பு - வேணு
சங்கீதம் - எம் எச் பாபுராஜ்
இசையமைப்பு - பி பாஸ்கரன்
வேளியீடு - திருமேனி பிக்சர்ஸ்
கதை, திரைக்கதை - வேணு
வசனம் - பி ஜே ஆன்டணி

சான்றுகள்

வெளி இணைப்புகள்
தி இந்துவில் விருந்துகாரி

1969 மலையாளத் திரைப்படங்கள்
இந்திய மலையாளத் திரைப்படங்கள்
பரங்கிமலை தொடருந்து நிலையம்

பரங்கிமலை தொடருந்து நிலையம் (St. Thomas Mount), சென்னையின் உள்ளூர் தொடருந்து நிலையங்களில் ஒன்று.
இது சென்னை கடற்கரை - செங்கல்பட்டு பாதையில் உள்ள இரயில் நிலையம். இதை மவுண்ட், ஆதம்பாக்கம், மடிப்பாக்கம், புழுதிவாக்கம், மேடவாக்கம், தில்லை கங்கா நகர், நகர இணைப்பு சாலை, அரசு ஊழியர் குடியிருப்பு பகுதிகளில் வாழும் மக்கள் பயன்படுத்துகின்றனர். இது சென்னை கடற்கரை நிலையத்தில் இருந்து 17 கிலோ மீட்டர் தூரத்தில் அமைந்துள்ளது.

ஒருங்கிணைந்த மெட்ரோ தொடருந்து நிலையம்

பரங்கிமலை மெட்ரோ தொடருந்து நிலையம் சென்னை மெட்ரோ - MRTS - சென்னை புறநகர் தொடருந்து ஆகிய சேவைகளை இணைக்கும் ஒருங்கிணைந்த நிலையம் ஆகும்.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, பரங்கிமலை தொடருந்து நிலையத்தை புதுப்பிக்கும் பணிக்கு 14.15 கோடி ரூபாய் ஒதுக்கப்பட்டுள்ளது.

மேற்கோள்கள்

இணைப்புகள்
 தோமையார் மலை நிலையத்திற்கு பெரிய நடைமேடை  - 11 June 2013, 
 IndiaRailInfo.com தளத்தில்

சென்னை போக்குவரத்து
சென்னை மெட்ரோ நிலையங்கள்
ராசி (நடிகை)

ராசி என்றும் மந்திரா, அறியப்படும் இவர் ஒரு தென்னிந்திய நடிகையாவார். இவர் தமிழ், தெலுங்கு, கன்னடம் என தென்னிந்திய மொழித் திரைப்படங்களில் நடித்துள்ளார்.

தமிழில் பிரியம் என்ற திரைப்படத்தின் மூலம் அறிமுகமானார். இந்தியில் க்ராப்தர் எனும் படத்தின் மூலமாகவும், தெலுங்கில் சுபாகன்சலு படத்தின் மூலமாகவும் திரையுலகில் தடம் பதித்தார்.

தமிழ்த் திரைப்படப் பட்டியல்

மேற்கோள்கள்

வெளி இணைப்புகள்
 

1980 பிறப்புகள்
வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
மேற்கு கோதாவரி மாவட்ட நபர்கள்
வல்வைப்புயல்

வல்வைப்புயல் என்பது வல்வெட்டித்துறையில் 1991 ஜனவரி 20 ஆம் திகதி தொடக்கம் 24 ஆம் திகதி வரை நடைபெற்ற ஸ்ரீலங்கா அரச முப்படைகளின் கொடூரமான கூட்டு இராணுவ நடவடிக்கையாகும். தொடர் குண்டுத் தாக்குதலில் மிகவும் கொடூரமான முறையில், நிராயுதபாணிகளாக இருந்த அப்பாவி மக்களை அவர்களின் குடியிருப்புக்களில் இருந்து ஒரே இரவில் வேரோடு இடம்பெயரச் சொல்லி விட்டு, அவர்கள் எழும்பி பாதுகாப்பான ஒரு இடத்தில் போய் இருப்பதற்கு முன்னரே கண்மூடித்தனமாகக் குண்டுகளை வீசிக் கொன்றழித்தும், அவர்களின் பூர்வீகச் சொத்துக்களை அழித்தும் கோர தாண்டவமாடிய இராணுவ நடவடிக்கையாகும்.

கொல்லப்பட்டவர்கள்
01.	தி. நவரத்தினம் (வயது 32), தச்சுவேலை
02.	தவராசா (வயது 46), ஆதிகோயிலடி
03.	சிங்காரம் தில்லையம்பலம் (வயது 60), வாடி ஒழுங்கை
04.	இராஜேந்திரம் அன்பழகன் (வயது 40), ஆதிகோயிலடி
05.	திருமதி தங்கவேலாயுதம் நவரத்தினம் (வயது 65), ஆதிகோயிலடி
06.	செல்வி.சிவனேந்திரம் அன்புக்கரசி (வயது 8), ஆதிகோயிலடி
07.	பா.கஜனி (2மாதக் குழந்தை - தாய் ரமணி), வாடி ஒழுங்கை
08.	எஸ்.கந்தசாமி (வயது 70) இளைப்பாறிய தபால் அதிபர், நெடியகாடு
09.	திருமேனிப்பிள்ளை காஞ்சனாதேவி (வயது 24), அம்மன் கோயிலடி
10.	தண்டாயுதபாணி மகேஸ் (வயது 26), வேம்படி

படுகாயமடைந்தவர்கள்
01.	செல்வி.மயூரேசமூர்த்தி கௌரி (வயது 16), மாணவி
02.	திருமதி.வனஜா சிவனேசன் ( வயது 31), ஆசிரியை, அம்மன் கோயிலடி
03.	பொன்னுச்சாமி பாலசுப்பிரமணியம் (வயது 69), இளைப்பாறிய சித்திர ஆசிரியர்
04.	ச. ஞானவேல் (வயது 51), நிர்வாக அதிகாரி ,நெல்லியடி அபிவிருத்திச் சபை அலுவலகம், காங்கேசன்துறை வீதி
05.	சுப்பிரமணியராசா சண்முகராஜா (வயது 48), ஊரிக்காடு
06.	திருமதி. மகோற்கடமூர்த்தி பரமெஸ்வரி (வயது 54), தெணியம்பை
07.	நடனசிகமணி புவனேஸவரராஜா (நாகேஸ் வயது 26), ஸ்ரீ முருகன் குடியேற்றம்
08.	உத்தமசீலன் செல்வகுமார் (வயது 23), ஊறணி
09.	திருமதி. தங்கராணி ஜெயராணி (வயது 28), ஆதிகோயிலடி
10.	திருமதி. கந்தசாமி இராஜேஸ்வரி (வயது 48), கொத்தியால்
11.	கந்தசாமி சிவசுப்பிரமணியம் (வயது 26), ஆதிகோயிலடி

பாதிக்கப்பட்ட அதிபர், ஆசிரியர்கள் 
 01. பா. குமார ஸ்ரீதரன், ஆசிரியர்
 02 சு. சக்திவடிவேல், ஆசிரியர்
 03. திருமதி. வனஜா சிவனேசன், ஆசிரியை 
 04. செ. யோகச்சந்திரன், அதிபர்

சேதமாக்கப்பட்ட வணக்கத் தலங்கள்
 01. வல்வை வைத்தீஸ்வரர் கோயில்
 02. வல்வை முத்துமாரியம்மன் கோயில்
 03. ஆதி வைரவர் கோயில்
 04. புட்கரணிப் பிள்ளையார் கோயில்
 05. கப்பலுடையவர் கோயில்
 06. வயலூர் முருகன் கோயில்
 07. புனித செபஸ்தியார் தேவாலயம்

சேதமாக்கப்பட்ட கல்விக் கூடங்கள்
01. வல்வை சிவகுரு வித்தியாலயம்
02. வல்வை மகளிர் மகாவித்தியாலயம்
03. வல்வை சிதம்பரக் கல்லூரி
04. வல்வெட்டித்துறை றோமன் கத்தோலிக்க தமிழ் கலவன் பாடசாலை
05. வல்வெட்டித்துறை அமெரிக்கன் மிஸ் தமிழ் கலவன் பாடசாலை
06. வல்வைக்கல்வி மன்றம்

சேதமாக்கப்பட்ட அரச அலுவலகக் கட்டிடங்கள்
 01. வல்வை நகராட்சி மன்றக் கட்டடம்
 02. வல்வெட்டித்துறை பொது நூலகம்
 03. அஞ்சல் அலுவலகம்
 04. வல்வெட்டித்துறை தெற்கு கிராம சேவகர் அலுவலகம், வீடு

தகவல்
ஓப்பரேசன் வல்வைப் புயல்  - வல்வை ஆனந்தன்
(உதயன் பத்திரிகையில் வெளியான தொடர் கட்டுரையில் இருந்து எடுக்கப்பட்டது)

ஈழப்போரில் இலங்கை இராணுவத்தினரின் தாக்குதல்கள்
இலங்கையில் தமிழர்கள் படுகொலைகள்
1991 நிகழ்வுகள்
வல்வெட்டித்துறை
குமார் மங்கலம் பிர்லா

குமார் மங்கலம் பிர்லா (Kumar Mangalam Birla) (பி) ஜூன் 14 1967 இவர் இந்தியாவின் ஒரு முன்னணித் தொழிலதிபர்.
பிர்லா குழும நிறுவனங்களின் தலைவராகவும், பிர்லா தொழில்நுட்பம் மற்றும் அறிவியல் கழகத்தின் வேந்தராகவும் உள்ளார்.

கல்வி
மும்பைப் பல்கலைக் கழகத்தில் வணிகவியல் பட்டம் பெற்றார். இலண்டனில் மேலாண்மைப் படிப்பும் முடித்தார். மேலும் பட்டயக்கணக்காளராகவும் ஆனார்.

பணி

குமார் மங்கலம் பிர்லாவின் தந்தையார் ஆதித்ய பிர்லா திடுமென இறந்ததால் ஆதித்ய பிர்லா குழுமத்தின் தலைவர் பொறுப்பை 1995ஆம் ஆண்டில் தம் 28 ஆம் அகவையில் ஏற்றுக்கொண்டார்.இவருடைய தலைமையில் ஆதித்யா குழுமம் பல மடங்கு வளர்ச்சிக் கண்டுள்ளது.
இவர் பொறுப்பேற்றபோது குழுமத்தின் விற்றுமுதல் 200 கோடி தாலராக இருந்தது. ஆனால் இப்பொழுதோ 4000 கோடி தாலர் அளவுக்கு உயர்ந்துள்ளது. இந்தியாவிலும் பிறநாடுகளிலும் உள்ள 26 நிறுவனங்களை இணைத்துள்ளார்.

பதவிகள்

ரிசர்வ் வங்கி இயக்குநர் குழுவில் உறுப்பினராகவும் செபியின் நிறுவனங்களை நிருவகிக்கும் குழுவிலும் உறுப்பினராக இருந்துள்ளார். வணிகம்
தொடர்பான ஆலோசனைகளைப் பிரதமருக்கு வழங்கும் குழுவிலும் இடம் பெற்றார்.

விருதுகள்

நாசுகாம், பிசினஸ் டுடே, பிசினஸ் இந்தியா, போர்ப்ஸ்,எகானமிக்ஸ் போன்ற இதழ்களும் பிற நிறுவனங்களும் குமார் மங்கலம் பிர்லாவுக்கு
விருதுகள் வழங்கி சிறப்பித்துள்ளன.

மேற்கோள்கள்

வெளியிணைப்புகள்
 குமார் மங்கலம் பிர்லா - இவரைத் தெரியுமா?

இந்தியத் தொழிலதிபர்கள்
1967 பிறப்புகள்
வாழும் நபர்கள்
கொல்கத்தா நபர்கள்
இந்திய கோடீசுவரர்கள்
கற்றல்

கற்ற என்பது அறிவை, பழக்கங்களை, செயற்திறனை புதிதாக பெற்றுக்கொள்ளல், அல்லது ஏற்கனவே பெற்றவற்றை மெருகூட்டல் அல்லது வலுவூட்டல் ஆகும். இதன்போது  வேறுபட்ட தகவல்களின் உருவாக்கமானது நடைபெறுகின்றது. கற்கும் திறனானது மனிதர்களுக்கும் விலங்குகளுக்கும் சில இயந்திரங்களுக்கும் காணப்படுகின்றது.

சிறப்பியல்புகள் 
கற்றல் என்பதற்கு சில சிறப்பியல்புகள் காணப்படுகின்றன. இது காலத்துடன் மாற்றமடைந்து செல்லும் . அத்துடன் ஒவ்வொரு செயற்பாட்டின் போதும் உடனடியாக பெறப்படும் விடயமும் அல்ல. கட்டாயம் நிகழ்வதும் அல்ல. இது சூழ்நிலைகளினால் வடிவமைக்கப்படக் கூடியது. அதாவது சூழ்நிலை சார்ந்தது. கற்றலானது நாம் ஏற்கனவே பெற்ற அறிவில் தங்கிக் காணப்படுகின்றது. இது நாம் பெற்ற அறிவின் திரட்டு என்பதிலும் பார்க்க  ஒரு படிமுறை சார்ந்த வளர்ச்சி என்பதே பொருத்தமானதாகும்.கற்றலானது ஒரு அங்கியினை மாற்றமடையச் செய்கின்றது. அநேகமாக அந்த மாற்றங்கள் நிரந்தரமானவையாக காணப்படும்.

மனிதனின் கற்றலானது கல்வி, சுயமுன்னேற்றம், பாடசாலை, பயிற்சிகள் என்பவற்றினால் உருவாக்கப்படுகின்றது. இது ஒரு இலக்கை நோக்கியதாகவும் ஊக்கப்படுத்தலினால் அதிகரிக்கப்படுவதாகவும் காணப்படுகின்றது.

கற்றல் எவ்வாறு உருவாகின்றது என்ற அறிவானது நரம்புஉளவியல், கல்வி உளவியல், கற்றல் கோட்பாடுகள், கற்பித்தலியல் ஆகிய துறைகளில் செய்யப்படும் ஆய்வுகளினால் விரிவாக்கப்படுகின்றது.

மேற்கோள்கள்

கல்வி
அறிதிற அறிவியல்
அபிவிருத்தி உளவியல்
சாதுர்மாசிய விரதம்

இந்து சமயத்தில் சாதுர்மாசிய விரதம் என்பது  துறவிகள் மழைக்காலமான ஆடி மாத பௌர்ணமி முதல் கார்த்திகை மாத பௌர்ணமி வரை, நான்கு மாதங்கள் ஒரே இடத்தில் தங்கி, வேத  வேதாந்தங்களை மக்களுக்கு எடுத்துச் சொல்வார்கள். இந்த மாதங்களில் துறவிகள் உணவு முறையில் சில கட்டுப்பாடுகளை வகுத்துக் கொள்வார்கள். முதல் மாதம் உணவில் காயும் பழங்களும் இருக்கும். இரண்டாம் மாதம் பால் தவிர்ப்பார்கள். மூன்றாம் மாதம் தயிரை தவிர்ப்பார்கள். நான்காம் மாதம் பருப்பு வகைகளைச் சேர்த்துக் கொள்ள மாட்டார்கள்.

2023ம் ஆண்டில் சாதுர்மாசிய விரதம் சூன் 30ல் துவங்கி நவம்பர் 23ம் நாளில் முடிவடைகிறது.

குருபூர்ணிமா

இந்த  சாதுர்மாஸ்ய காலத்தில் கடைபிடிக்கும் விரதத்தை, வேதம் மற்றும் வேதாந்தக் கல்வியை கற்பித்த குருமார்களை நினைவு கூறும் வகையில் ஆடி மாத பௌர்ணமி அன்று துறவிகள், வேதவியாசரை வழிபட்டுத் துவக்குவார்கள்.  குரு பூர்ணிமா என்று அழைக்கப்படும் வியாச பௌர்ணமி நாளில் (ஆடிப் பௌர்ணமி) எங்கிருந்தாலும் குருவை மனதார வணங்கினால், தாங்கள் பெற்ற வேதாந்தக் கல்வி மேன்மேலும் சிறப்பாக வளரும் என்பது நம்பிக்கை.

இதனையும் காண்க
 குரு பூர்ணிமா

மேற்கோள்கள்

உசாத்துணை
 குருபூர்ணிமா 
 குரு தோத்திரம்

வெளி இணைப்புகள்
 
 

விரதங்கள்
இந்து சமய விரதங்கள்
ஹால் விளைவு உணரி

ஹால் விளைவு உணரி என்பது காந்தப் புலத்தைப் பொறுத்து வெளியீட்டு மின்னழுத்தத்தை மாற்றக் கூடிய ஒரு வகை ஆற்றல்மாற்றி ஆகும். ஹால் விளைவு உணரிகள் ஒரு பொருளின் இருப்பிடத்தை அறிதல் (location), பொருள் அண்மையில் உள்ளதா (proximity) என்பதை அறிதல், வேகத்தை அறிதல், மின்சாரத்தை உணர்தல் போன்ற பயன்பாடுகளில் பயன்படுகிறது.

மின்னூட்டம் கொண்ட துகள்களின் கற்றையானது (beam) காந்தப்புலத்தின் வழியே செல்லும் போது, துகள்களின் மீது செயல்படும் விசை அதன் பாதையின் திசையை மாற்றும். இதுவே ஹால் விளைவு உணரியின் அடிப்படைத் தத்துவமாகும். ஹால் விளைவு உணரியில் மின் கடத்தியின் வழியே செல்லும் எதிர்மின்னிகள் மின்னூட்டம் கொண்ட ஒரு கற்றையாகச் செயல்படுகின்றன.

பயன்கள் 
 ஹால் விளைவு உணரியை மின்விசைச் சாவியாகப்(electromechanical switch) பயன்படுத்த முடியும்..
 இதன் விலை மற்ற மின்னியக்க சாவிகளை விடக் குறைவு.
 மற்ற மின்னியக்க சாவிகளில் ஒரே ஒரு தொடர்பு(contact) மட்டுமே இருக்கும். இவை தொடர்பின் போது சில சமயங்களில் தொடர்பை விட்டு விலகி விடும். ஹால் விளைவு உணரியில் தொடர்ச்சியான பல தொடர்புகள் இருக்கும். எனவே இதைச் சாவியாக உபயோகப் படுத்தும் போது தொடர்பில் இருந்து விலகுவது இல்லை.
 மாசுக்களால் பாதிப்பு அடைவது இல்லை. எனவே இதனை கடினமான நிலைகளிலும் பயன்படுத்தக் கூடும்.

மேற்கோள்கள்

மின்காந்தவியல்
புறம்போக்கு நிலம்

தமிழ்நாட்டில் உள்ள வேளாண்மை செய்ய முடியாத நிலங்களான மேய்ச்சல் நிலங்கள், தரிசு நிலங்கள், கடற்கரை,  ஆறு, ஓடை, வாய்க்கால், போன்ற நீர்நிலைகள், சாலை,  இடுகாடு, போன்ற பொதுப் பயன்பாட்டிற்கான நிலப்பகுதிகள் புறம்போக்கு நிலம் எனக் குறிக்கப்படுகின்றன. இப்புறம்போக்கு நிலங்கள் தனியாரல்லாத மாநில அரசிற்கு சொந்தமானது ஆகும்.

நிலமற்ற ஏழைகளுக்கு அரசு இது போன்ற புறம்போக்கு நிலங்களில் வீடு கட்டிக் கொள்வதற்கும், கல்வி நிலையம் கட்டுவதற்கும்,  தொழில் செய்வதற்கும் மற்றும் பொதுப் பயன்பாட்டிற்கும் பட்டா போன்ற சான்றிதழ்களை அரசு வழங்குகிறது. மேலும் தனியார்களுக்கு புறம்போக்கு நிலங்களை பொதுப்பயன்பாட்டிற்காக அரசு நீண்டகால குத்தகைக்கும் விடுகிறது.

சொல்விளக்கம் 
தமிழ்நாட்டில் நிலப் பயன்பாடு தொடர்பான பதிவுகளில் சோழர்கள் காலத்திலிருந்தே புறம்போக்கு என்கிற சொல் பயன்பாட்டில் இருந்துவந்துள்ளது. இந்த இடங்கள் ‘புறம்+போக்கு’, அதாவதுசிறுநீர் அல்லது மலம் கழிப்பதற்காக அமைக்கபட்ட பொது பயன்பாட்டிர்கான திறந்தவெளி நிலம். அரசனோ - அரசோ, புறம்போக்குப் பகுதிகளில் இருந்து எந்த வரியையும் எதிர்பார்க்க முடியாது.

மேற்கோள்கள் 

அரசு நிலங்கள்